на държавните политики, предоставяне на становища и съвети на съответната партийна организация или понякога дори с определени развлекателни дейности. То добави, че нищо в документацията не показва, че ККП контролира ответните дружества. Xiamen Xiashun повтори тези коментари след разгласяването на окончателните заключения.
 (62)
 Комисията отбеляза, че, първо, дейностите на партийния комитет в рамките на Xiamen Xiashun са описани ясно като „вземане на решения“ в статията, цитирана в съображение 97 от регламента за временните мерки. В статията не се анализира, нито се тълкува подробно какво означава това „вземане на решения“. Във всеки случай Комисията напомня, че съгласно член 2, параграф 6а, първо и второ тире двата елемента, които имат отношение към оценката за наличие на значителни нарушения в дадена държава, са: „обслужване в значителна степен на въпросния пазар от предприятия, осъществяващи дейността си като субекти, които са собственост или се намират под контрола на органите на страната на износа или политиката им е под надзора или в съответствие с указанията на тези органи“ и „държавно присъствие в дружествата, чрез което на държавата се дава възможност да се намесва по отношение на цените или разходите“. Участието на партийния комитет във „вземането на решения“ в Xiamen Xiashun попада и в двата критерия. Изискването, че държавното присъствие в дружеството, чрез което на държавата се дава възможност да се намесва в цените и разходите, не означава, че държавата определя пряко цените на продаваните стоки, а по-скоро, че поради присъствието и участието на членове на партията в дружеството то може да очаква по-благоприятно третиране и подкрепа от властите, което може косвено да влияе върху неговите разходи и цени. Освен това присъствието на членове на ККП в дружеството и фактът, че дружеството улеснява дейностите по партийно изграждане и участието им във „вземането на решения“, показват ясно, че дружеството не е независимо от държавата и е длъжно да се съобразява по-скоро с политиката на ККП, отколкото с пазарните сили. Поради това този аргумент се отхвърля.
 (63)
 Макар че по принцип действително всеки служител има право да изповядва религия или да членува в политическа партия по свой избор, на практика ситуацията в Китай е различна, тъй като Китай е еднопартийна държава и ККП е равнозначна на държавата и нейното правителство (6). Следователно наличието в дружеството на членове на ККП, които организират редовни дейности по „партийно изграждане“ и имат права за „вземане на решения“, както е посочено в съображения 50 и 52 по-горе, е признак за държавно присъствие в дружеството. Във връзка с дейностите на партийния комитет Комисията отбелязва първо, че тя използва понятието за „дейности по партийно изграждане“ в смисъл на „дейности за укрепване на партийния дух в дружеството“ или на „развитие на свързани с партията дейности, за да се гарантира цялостното ръководство от страна на партията“ в съответствие с официалните насоки (7). Комисията припомня, че както вече беше пояснено в съображение 52 по-горе, партийните комитети в дружеството наистина имат най-малкото косвено, макар и поне потенциално нарушаващ (търговията) ефект, поради тясната взаимовръзка между държавата и ККП в Китай.
 (64)
 Второ, Xiamen Xiashun оспори заключението на Комисията в съображение 166